Public procurement notice: Contract Notice
Published: 2022-07-26
Buyer: Kecskemét Megyei Jogú Város Önkormányzata
Country: HU
Contract type: Works
Procedure: Open procedure
CPV classification: 45210000: Building construction work | 45300000 | 45453100
Submission deadline: 2022-08-23
Award criteria: The most economic tender

Technical requirements: „Vállalkozási szerződések energetikai korszerűsítési munkák elvégzésére a TOP-6.5.1-19-KE1-2020-00001 azonosítószámú, „Önkormányzati épületek energetikai korszerűsítése Kecskeméten” című projekt keretében III.”
Ajánlatkérő a közbeszerzésekről szóló 2015. évi CXLIII. törvény (a továbbiakban: „Kbt.”), valamint az elektronikus közbeszerzés részletes szabályairól szóló 424/2017. (XII. 19.) Korm. rendelet (a továbbiakban: EKRr) rendelkezései alapján, az Elektronikus Közbeszerzési Rendszer (a továbbiakban: EKR) igénybevételével jár el.
Ajánlatkérő felhívja a gazdasági szereplők figyelmét, hogy az eljárást eredménytelenné nyilváníthatja, ha valamely meghatározott, ellenőrzési körén kívül eső, bizonytalan jövőbeli esemény az ajánlattételi határidő lejártát követően következik be.
Kecskemét Megyei Jogú Város Önkormányzata a Projekt többletköltségeinek biztosítására vonatkozóan benyújtott támogatási igénnyel rendelkezik. A szerződés hatálybalépésének feltétele a hivatkozott többlettámogatási igény elfogadásáról szóló döntést követően a támogatási szerződés módosítása, illetve a projekt többlettámogatására vonatkozó támogatói okirat kiadása, vagy ezek hiányában a Projekt egyéb forrásból történő finanszírozásáról szóló önkormányzati döntés meghozatala.
A tervezett beruházás a 6000 Kecskemét, Nyitra utca 4. (Hrsz.: 5744/2) alatt található földszintes, összesen 495 m2 fűtött alapterületű óvoda épület energiahatékonyság-központú fejlesztését, külső határoló szerkezeteinek korszerűsítését tartalmazza. A fejlesztés fő elemei:
A szerkezeti munkákat a jelen beruházás nem érinti. A homlokzati és a padlástér felőli körítő falak külső felületén 16 cm vastag EPS H-80 (λ≤0,039 W/mK) hőszigetelő rendszer készül, ragasztva, dübelezve, hálózva, és nemesvakolattal színezve. A lábazaton térszínről indítva, attól számítva min. 30 cm magasságig zárt cellás hőszigetelés készül 16 cm vastagságban. A meglévő lapostető rétegrendjének megtartásával, arra ráépítve 14 cm vastag új táblás PUR (λ≤0,024 W/mK) hőszigetelés és 1,5 mm vastag lágy PVC vízszigetelés készül. A padlásfödémekre ásványgyapot hőszigetelés kerül, a ferde födémek külső oldalára szintén. A ferde födém szükségszerű hőszigetelése miatt a hullámpala tetőhéjalás a teljes felületen elbontásra kerül, helyette új trapézlemez tetőfedés készül.
Belső burkolat nem képezi a pályázat tárgyát, kivéve a bejárati ajtók cseréje kapcsán szükséges mértékben, illetve az új akadálymentes WC-ben, ahol greslap padló és csempe falburkolat készül. Az elavult homlokzati nyílászárók elbontásra kerülnek, a helyettük betervezett homlokzati nyílászárók min. 5 kamrás műanyag szerkezetek, kívül-belül fehér felülettel, 3 rétegű hőszigetelő üvegezéssel (termékjellemző: Uw ≤ 1,15 W/m2K). Az óvoda árnyékolása jelenleg nem megoldott, így a fejlesztés során 4 db automatizált árnyékoló szerkezet kerül kialakításra. Az épületben jelenleg nem található akadálymentes WC, ezért új akadálymentes WC helyiséget kell kialakítani, illetve az épületbe való bejutáshoz megfelelő rámpát kell építeni.
Fűtés: A meglévő kondenzációs gázkazánt nem kell cserélni. A felújítás során az épületben található acéllemez tagos, radiátorokat, csőfűtőtesteket el kell bontani. Az elbontott radiátorok helyére új acéllemez radiátorokat kell telepíteni. A leszerelt radiátorokat kármentés biztosítása mellett fűtőtestek fűtési rendszerek tisztítására alkalmas vegyszerrel át kell mosni. A korábbi felújítások során beépített acéllemez radiátorok szabályzó szelepeit is ki kell cserélni, a radiátorok mindegyikét RLV kétcsöves egyenes csavarzattal, RA-DVdinamikus szabályzású szelepbetéttel és rongálás ellen védett, hatósági kivitelű termosztatikus állítófejjel kell ellátni.
Az építési beruházás pontos műszaki tartalmát és mennyiségét, a közbeszerzési dokumentáció mellékletét képező műszaki leírás, kivitelezési tervdokumentáció és tételes árazatlan költségvetési kiírás határozza meg.
Ajánlatkérő tájékoztatja ajánlattevőket, hogy a tervben és költségvetési kiírásban szereplő, meghatározott gyártmányra, típusra történő hivatkozások csak a tárgy jellegének egyértelmű meghatározása érdekében történtek, mert nem volt lehetséges a tárgy jellegének kellően pontos és érthető leírása. Minden ilyen konkrét gyártmány vagy típus esetén oda értendő a "vagy azzal egyenértékű" kifejezés is, azaz Ajánlatkérő a 321/2015. (X. 30.) Korm. rendelet 46. § (3) bekezdése alapján mindenben egyenértékű anyagot, terméket is elfogad.
A költségvetés kiírásban szereplő, gyártmánytól, típustól való eltérés esetén, Ajánlattevőnek ajánlatában fel kell tüntetnie az általa alkalmazni kívánt gyártmányt, típust, és igazolnia kell azok egyenértékűségét. A kivitelezés során a nyertes ajánlatban szereplő anyagoktól eltérni, csak a Megrendelő előzetes írásos hozzájárulásával lehetséges.
A II.2.7 pontban meghatározott teljesítési határidő a munkaterület átadásától számítandó. Ajánlatkérő a munkaterületet a szerződés aláírását követő maximum 15 napon belül adja át a nyertes ajánlattevőnek.
A tervezett beruházás a 6000 Kecskemét, Mátis Kálmán utca 4. (Hrsz.: 2172) alatt található, három szintes, mindösszesen 661 m2 nettó alapterületű óvoda épület energiahatékonyság-központú fejlesztését, külső határoló szerkezeteinek korszerűsítését és napelemes rendszer telepítését tartalmazza. A fejlesztés fő elemei:
A homlokzati körítő falak külső felületén 15 cm vastag polisztirol hőszigetelő rendszer készül, ragasztva, dűbelezve, hálózva, és nemesvakolattal színezve (a szükséges kőzetgyapot tűzvédelmi sávok kialakításával). A meglévő lapostető rétegrend megtartásával, arra építve 22 cm vastag új polisztirol hőszigetelés és 1,5 mm vastag lágy pvc vízszigetelés készül. Szükséges a bejárat feletti beton előtető körbe hőszigetelése, majd a korcolt fémlemez fedés elkészítése is. A meglévő terasztető elbontásra kerül. A fedett terasz fa vázszerkezetű, ezen belül a játéktároló polikarbonát oldalfalakkal és fa lamellákkal készül, a tető deszkázott és fémlemezzel fedett. Jelentős ablakfelület befalazásra kerül (raktár oldalfalán, vizesblokkokban részben), viszont az emeleti gyermekmosdónak a falán két új ablakot is vágunk. (Eddig egy sem volt.)
A homlokzati nyílászárók csaknem mindegyike ki lett már cserélve korszerű hőszigetelt ablakra, ajtóra. Csupán a konyhához, raktárakhoz, vizesblokkok egy részéhez köthető ablakok és a pinceablakok még az eredeti egyesített szárnyú fa ablakok, ill. acél szerkezetű ablakok. Az új nyílászárók dupla légzáró gumitömítéssel, 3 rtg.-ű (4-12-4-12-4), argon gázzal töltött, fokozott hőszigetelésű (Ug = 0,70 W/m2K) üvegezéssel, műanyag távtartóval, 5 kamrás PVC 75 mm-es tokkal (Uf=1,40 W/m2K) készülnek, a konyhában és a vizesblokkokban résszellőzővel ellátva.

Eligibility requirements: A közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló Kr. 1. § (1) bekezdése szerint: Az ajánlattevőnek az ajánlatában a Kbt. Második Része szerint lefolytatott közbeszerzési eljárásban ajánlatának benyújtásakor a II. Fejezetnek megfelelően, az egységes európai közbeszerzési dokumentum benyújtásával kell előzetesen igazolnia, hogy nem tartozik a Kbt. 62. § (1) és (2) bekezdésének hatálya alá. A Kr. 15. § (1) bekezdésének megfelelően az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani a Kbt. 62. § (1) és (2) bekezdésében foglalt kizáró okok hiányának igazolása érdekében. Az alkalmasság igazolásában részt vevő alvállalkozó tekintetében az egységes európai közbeszerzési dokumentum benyújtásával az ajánlattevő eleget tesz a Kbt. 67. § (4) bekezdése szerinti nyilatkozati kötelezettségének. Ajánlatkérő felhívja a figyelmet a Kr. 1. § (7) bekezdésére, amely alapján a kizáró okokra és alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásban foglalt tény, illetve adat tartalma valós. Az ajánlatkérő - ellenkező bizonyításáig - az adat valóságtartalmát az ajánlattevő erre vonatkozó külön nyilatkozata nélkül vélelmezi. Ajánlatkérő felhívja a tisztelt ajánlattevők figyelmét, hogy a Kr. 2. § (1) bekezdés b) pontja és a (4) bekezdés rendelkezései alapján a Kbt. 62. § (1) bekezdés a) pont ag) alpontjában, illetve e), f), k) és l) pontjában említett kizáró okokat az egységes európai közbeszerzési dokumentum III. részének „D” szakaszában kell feltüntetni. Az ajánlattevőknek az alkalmazandó szabályok, az egységes európai közbeszerzési dokumentum használata, valamint a kizáró okok igazolása során a Kr. 2-4. §, 6. §, 8. §, 10. §, valamint 12-16. § figyelembevételével kell eljárniuk. Ajánlatkérő felhívja a figyelmet a Kbt. 69. § (4); (11) és (11a) bekezdésére, valamint a Kbt. 74. § (1) bekezdésére. Ajánlatkérő felhívja a figyelmet az öntisztázás kapcsán a Kbt. 64. §-ára. SZ. A Kbt. 65. § (1) bekezdés c) pontja és az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X.30.) Korm r. (a továbbiakban: Ékr.) 21. § (1) bekezdése alapján az építőipari kivitelezési tevékenységet végző gazdasági szereplő vonatkozásában ajánlatkérő előírja az Étv. szerinti, építőipari kivitelezési tevékenységet végzők névjegyzékben szereplés követelményét, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában szereplés vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezés követelményét. Ajánlatkérő felhívja az ajánlattevők figyelmét, hogy a Magyarországon letelepedett gazdasági szereplő esetén az a nyilvántartásban szereplés tényét ajánlatkérő az építőipari kivitelezési tevékenységeget végzők névjegyzékének adatai alapján ellenőrzi. A nem Mo.-i. gazdasági szereplő esetén a 2014/24/EU európai parlamenti és tanácsi irányelv XI. mellékletében felsorolt nyilvántartások szerinti igazolást kell benyújtani. Alkalmatlan az ajánlattevő, amennyiben az építőipari kivitelezési tevékenységet végző gazdasági szereplő nem szerepel az épített környezet alakításáról és védelméről szóló 1997. évi LXXVIII. törvény szerinti, építőipari kivitelezési tevékenységet végzők névjegyzékében, illetve a külföldi gazdasági szereplők nem szerepelnek a letelepedés szerinti ország nyilvántartásában, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkezik. Ajánlatkérő felhívja a figyelmet, hogy a csatolt mellékletekben további fontos információk találhatóak.